Gala Premiilor Literare, îi pune față în față mâine, la Palatul Parlamentului, pe iubitorii de carte dar și pe autorii de top din România și personalități culturale.
În contextul fericit în care românii sunt din ce în ce mai interesați de autorii romîni contemporani, grandioasa manifestare, organizată de Bookzone, își deschide porțile cu o nouă gala care să celebreze excelența literară. Mâine, în sala "C.A. Rosetti", invitați de seamă, precum Prof. Dr. Constantin Dulcan, Dr. Cristian Andrei, Părintele Constantin Necula (autorul cărții fenomen "Alinarea sufletului", care s-a vândut în peste 140.000 de exemplare în doar trei luni de la lansare), Prof. Dr. Alexandru Ciurea, Psiholog Dr. Raluca Anton, Dr. Mihaela Bilic vor aborda subiecte de o importanță majoră, evidențiind profunzimea și diversitatea literaturii contemporane.
Florin Piersic, Horațiu Mălăele și preotul Constantin Necula la Gala Premiilor Literare!
Cu peste 400.000 de intervenții chirurgicale, renumitul academician Prof. Dr. Leon Dănăilă va fi și el prezent la gală, deși are 90 de ani. Tenorul Vlad Miriță și Marcel Pavel vor susține momente muzicale, iar amfitrion al evenimentului va fi omul de radio Mihai Morar. Și marele Florin Piersic (88 de ani), autor al cărții de mare succes "Viața este o poveste…" va lua cuvântul la Gala Premiilor Literare, de asemenea Horațiu Mălăele. Peste 600 de persoane sunt invitate la gala prestigioaselor premii literare.